L 327/58 De Europæiske Fællesskabers Tidende 21.12. 1999 RÅDETS AFGØRELSE af 13. december 1999 om en fuldstændig gennemførelse af Schengen-reglerne i Grækenland (1999/848/EF) RÅDET FOR DEN EUROPÆISKE UNION — der henviser til artikel 2, stk. 2, i protokollen om integration af Schengen-reglerne i Den Europæiske Union, der henviser til Eksekutivkomitéens afgørelse af 16. september 1998 om oprettelse af Det Stående Udvalg for Anvendelse af Schengen-reglerne, der henviser til Corepers afgørelse af 30. juni 1999 om opret- telse af ad hoc-udvalget vedrørende Grækenland, der erindrer om Schengen-Eksekutivkomitéens afgørelse af 7. oktober 1997 (SCH/KOM-ex(97) 29, rev. 2) og 16. december 1998 (SCH/KOM-ex(98) 49, rev. 3), (1) — Der tager i betragtning, at der har fundet besøg sted for at kontrollere, om kravene med hensyn til personale og materiel, uddannelse af personale ved instanserne til kontrol og overvågning af grænserne og koordinering mellem de berørte tjenester er opfyldt på tilfredsstillende vis, og (2) — der tager i betragtning, at betingelserne for ophævelse af personkontrollen ved de indre grænser til Grækenland fra den 1. januar 2000 er opfyldt — HAR TRUFFET FØLGENDE AFGØRELSE: Artikel 1 Personkontrollen ved de indre grænser mellem Grækenland og de medlemsstater, der anvender Schengen-reglerne fuldt ud, afskaffes i løbet af perioden fra den 1. januar til den 26. marts 2000. Fra den 1. januar 2000 finder denne afgørelse anven- delse på intern havneskibstrafik. Datoerne for afskaffelse af grænsekontrol i forbindelse med interne flyvninger til og fra Grækenland aftales mellem Grækenland og alle øvrige berørte medlemsstater fra den 1. januar 2000 med hensyn til de lufthavne, hvor det er teknisk muligt. Kontrollen afskaffes under alle omstændigheder senest den 26. marts 2000. De berørte medlemsstater meddeler inden den 1. april 2000 Rådet og Kommissionen, hvilke foranstalt- ninger de har truffet med henblik på at gennemføre denne afgørelse. Artikel 2 Gruppen vedrørende Schengen-evaluering drøfter i løbet af år 2000 den fuldstændige gennemførelse af Schengen-reglerne i Grækenland og undersøger de foranstaltninger, der viser sig at være nødvendige. Artikel 3 1. Denne afgørelse træder i kraft på datoen for vedtagelsen. 2. Den offentliggøres i De Europæiske Fællesskabers Tidende. Udfærdiget i Bruxelles, den 13. december 1999. På Rådets vegne S. HASSI Formand